Søndag inviterer de danske minkavlere danskerne indenfor - 9 farme landet over slår dørene op, så man med egne øjne kan se, hvordan en minkfarm ser ud. - Der er desværre mange myter om, hvordan dyrene har det på vores minkfarme, og derfor er det så vigtigt for os at vise, hvordan virkeligheden er. Vi driver en topmoderne landbrugsproduktion, hvor dyrenes vedfærd er høj, og som samtidig giver et væsentligt bidrag til vores velfærdssamfund. Det er vi stolte af, og det vil vi gerne dele med resten af danskerne, siger Tage Pedersen, der er formand for Dansk Pelsdyravlerforening. Han holder selv åbent på sin minkfarm i Hedensted. I Nordjylland kan du besøge minkfarme i Storvorde, Nibe og Skals ved Aalestrup. Du kan finde adresserne på hjemmesiden www.danskeminkavlere.dk
De danske minkavlere slår søndag dørene op, så danskerne kan opleve, hvordan de danske minkavlere arbejder.